शुक्रवार को पॉलिथीन के विरुद्ध एक बार फिर अभियान छेड़ा गया। दीनदयाल उपाध्याय गोरखपुर विश्वविद्यालय के क्रीड़ा परिसर के दो छोरों को पॉलिथीन के कचरे से मुक्त किया गया । इस दौरान लगभग एक कुंटल से ज्यादा पॉलिथीन का कचरा इकट्ठा किया गया ।एडीएम वित्त एवं राजस्व राजेश कुमार सिंह के नेतृत्व में चलाए जा रहे इस अभियान में प्रातः काल भ्रमण के लिए आने वाले लोगों ने सहयोग भी किया।शनिवार को पुनः पॉलिथीन के कचरे को जन सहयोग से साफ किया जाएगा ।
इस संबंध में एडीएम वित्त एवं राजस्व राजेश कुमार सिंह ने बताया कि विश्वविद्यालय को एक बार प्रयोग में आने वाली पॉलिथीन के कचरे से मुक्त करने का लक्ष्य रखा गया है।